12. ฐานะการเงินและผลการดำเนินงาน

งบการเงิน

รายงานการสอบบัญชี

สรุปรายงานการตรวจสอบบัญชีในระยะ 3 ปี ที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข
ยกเว้นเรื่องไม่ได้เข้าสังเกตุการตรวจนับสินค้าคงเหลือ ณ วันที่ 31 ธันวาคม 2544
เนื่องจากผู้สอบบัญชีรายใหม่ยังไม่ได้รับการแต่งตั้งเป็นผู้สอบบัญชีของบริษัท

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท โอซีซี จำกัด (มหาชน)
และสารสนเทศทางการเงินที่ปรากฏในรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไปในประเทศไทย
โดยใช้นโยบายบัญชีที่เหมาะสมและถือปฏิบัติโดยสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทตระหนักถึงความสำคัญในด้านคุณภาพของงบการเงิน
โดยการจัดให้มีระบบควบคุมภายในที่เหมาะสมมีประสิทธิภาพ
และจัดให้มีการเปิดเผยข้อมูลที่สำคัญอย่างเพียงพอ ในหมายเหตุประกอบงบการเงิน
คำอธิบายและการวิเคราะห์ เพื่อให้มั่นใจว่าการบันทึกข้อมูลทางการเงินมีความถูกต้อง ครบถ้วน
เพื่อประโยชน์สูงสุดของผู้ถือหุ้นและผู้ลงทุนทั่วไป

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
และกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
โดยคณะกรรมการตรวจสอบได้แสดงความเห็นไว้แล้วในรายงานของคณะกรรมการตรวจสอบ
ซึ่งเป็นส่วนหนึ่งของรายงานประจำปี

จากโครงสร้างการบริหาร ระบบการควบคุมภายใน และผลการตรวจสอบของผู้สอบบัญชีรับอนุญาต
ทำให้คณะกรรมการบริษัทเชื่อมั่นว่างบการเงินของบริษัท ณ วันที่ 31 ธันวาคม 2546
ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามหลักการบัญชีที่รับรองทั่วไป

ตารางสรุปงบการเงิน

  -------------------------------------------------------------------------------------------
  รายการ                        2546                  2545                2544      
  ----------------------------- ----------- --------- --------- --------- --------- ---------
  รายได้จากการขาย                1,079,053   100.00%   981,839   100.00%   878,165   100.00%

  หัก ต้นทุนขาย                    552,173     51.17%    496,340   50.55%    454,941   51.81%

  กำไรขั้นต้น                      526,880     48.83%    485,499   49.45%    423,224   48.19%

  หัก ค่าใช้จ่ายในการขายและบริหาร    428,019     39.67%    379,878   38.69%    343,980   39.17%

  กำไรจากการดำเนินงาน            98,861      9.16%     105,621   10.76%    79,244    9.02%

  บวก รายได้อื่น                   5,917                 5,044               7,973     

  กำไรก่อนดอกเบี้ยจ่ายและภาษีเงินได้   104,778     9.71%     110,665   11.27%    87,217    9.93%

  หัก ดอกเบี้ยจ่าย                  819                   2,704               6,504     

  กำไรก่อนภาษีเงินได้               103,959     9.63%     107,961   11.00%    80,713    9.19%

  หัก ภาษีเงินได้                   27,730                29,373    2.99%     29,634    3.37%

  กำไร (ขาดทุน) สุทธิ              76,229      7.06%     78,588    8.00%     51,079    5.82%
  -------------------------------------------------------------------------------------------

(หน่วย 1:1000 บาท)

(หน่วย 1:1000 บาท)

+-------------------------+------+-----+-----+-------+-------+-------+
| รายการ                  | 2546 |     | 2   |       | 2544  |       |
|                         |      |     | 545 |       |       |       |
+-------------------------+------+-----+-----+-------+-------+-------+
| รายได้รวม                | 1    | 1   | 9   | 10    | 88    | 10    |
|                         | ,084 | 00. | 86, | 0.00% | 6,137 | 0.00% |
|                         | ,970 | 00% | 884 |       |       |       |
+-------------------------+------+-----+-----+-------+-------+-------+
| ค่าใช้จ่ายรวม              | 980  | 90. | 8   | 8     | 79    | 9     |
|                         | ,192 | 34% | 76, | 8.79% | 8,921 | 0.16% |
|                         |      |     | 219 |       |       |       |
+-------------------------+------+-----+-----+-------+-------+-------+
| กำไร                    | 104  | 9.  | 1   | 1     | 8     | 9.84% |
| ก่อนดอกเบี้ยจ่ายและภาษีเงินได้ | ,778 | 66% | 10, | 1.21% | 7,216 |       |
|                         |      |     | 665 |       |       |       |
+-------------------------+------+-----+-----+-------+-------+-------+
| หัก ดอกเบี้ยจ่าย            | 819  | 0.  | 2,  | 0.27% | 6,503 | 0.73% |
|                         |      | 08% | 704 |       |       |       |
+-------------------------+------+-----+-----+-------+-------+-------+
| หัก ภาษีเงินได้             | 27   | 2.  | 29, | 2.98% | 2     | 3.34% |
|                         | ,730 | 56% | 373 |       | 9,634 |       |
+-------------------------+------+-----+-----+-------+-------+-------+
| กำไรสุทธิ                 | 76   | 7.  | 78, | 7.96% | 5     | 5.76% |
|                         | ,229 | 03% | 588 |       | 1,079 |       |
+-------------------------+------+-----+-----+-------+-------+-------+

อัตราส่วนทางการเงินที่สำคัญ

  ---------------------------- -------- ----- -------- ----- -------- -----
                               2546           2545           2544     

  อัตราส่วนสภาพคล่อง (LIQUIDITY                                          
  RATIO)                                                              

  อัตราส่วนสภาพคล่อง              1.75     เท่า   1.48     เท่า   1.24     เท่า

  อัตราส่วนสภาพคล่องหมุนเร็ว        1.00     เท่า   0.98     เท่า   0.78     เท่า

  อัตราส่วนสภาพคล่องกระแสเงินสด    0.07     เท่า   0.43     เท่า   0.26     เท่า

  อัตราส่วนหมุนเวียนลูกหนี้การค้า      5.05     เท่า   4.53     เท่า   4.02     เท่า

  ระยะเวลาเก็บหนี้เฉลี่ย            71       วัน    79       วัน    90       วัน

  อัตราส่วนหมุนเวียนสินค้าคงเหลือ     4.07     เท่า   3.96     เท่า   3.89     เท่า

  ระยะเวลาขายสินค้าเฉลี่ย          89       วัน    91       วัน    93       วัน

  อัตราส่วนหมุนเวียนเจ้าหนี้          4.38     เท่า   3.70     เท่า   3.75     เท่า

  ระยะเวลาชำระหนี้               82       วัน    97       วัน    96       วัน

  Cash Cycle                   78       วัน    73       วัน    86       วัน
  ---------------------------- -------- ----- -------- ----- -------- -----

  ---------------------------------- -------- ----- -------- ----- -------- -----
  อัตราส่วนแสดงความสามารถในการหากำไร                                          
  (PROFITABILITY RATIO)                                                     

  อัตรากำไรขั้นต้น                       48.83    %     49.45    %     48.19    %

  อัตรากำไรจากการดำเนินงาน             9.16     %     10.76    %     9.02     %

  อัตรากำไรอื่น                         0.55     %     0.51     %     0.91     %

  อัตราส่วนเงินสดต่อการทำกำไร            18.06    %     114.00   %     100.34   %

  อัตรากำไรสุทธิ                        7.03     %     7.96     %     5.76     %

  อัตราผลตอบแทนผู้ถือหุ้น                  27.45    %     37.04    %     32.94    %
  ---------------------------------- -------- ----- -------- ----- -------- -----

  ----------------------------------- -------- ----- -------- ----- -------- -----
  อัตราส่วนแสดงประสิทธิภาพในการดำเนินงาน                                          
  (EFFICIENCY RATIO)                                                         

  อัตราผลตอบแทนจากสินทรัพย์               14.40    %     15.55    %     10.57    %

  อัตราผลตอบแทนจากสินทรัพย์ถาวร           106.11   %     112.89   %     75.57    %

  อัตราการหมุนของสินทรัพย์                 2.05     เท่า   1.95     เท่า   1.83     เท่า
  ----------------------------------- -------- ----- -------- ----- -------- -----

  ------------------------------- ------ -------- ----- -------- ----- -------- -----
                                  2546                  2545           2544     

  อัตราส่วนวิเคราะห์นโยบายทางการเงิน                                                 
  (FINANCIAL RATIO)                                                             

  อัตราส่วนหนี้สินต่อส่วนของผู้ถือหุ้น               0.72     เท่า   1.14     เท่า   1.71     เท่า

  อัตราส่วนความสามารถชำระดอกเบี้ย            127.87   เท่า   40.93    เท่า   13.41    เท่า

  อัตราส่วนความสามารถชำระภาระผูกพัน          0.27     เท่า   1.37     เท่า   0.81     เท่า

  อัตราการจ่ายเงินปันผล                                     38.17    %     41.11    %
  ------------------------------- ------ -------- ----- -------- ----- -------- -----

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติตามแผนดำเนินธุรกิจ

ภาพรวมผลการดำเนินงานในปี 2546 ที่ผ่านมา บริษัทฯ
ได้ประสบความสำเร็จตรงตามแผนงานที่กำหนดไว้
แต่ไม่ได้เปิดเผยเป้าหมายการดำเนินธุรกิจในระยะเวลา 3-5
ปีข้างหน้าไว้กับผู้ถือหุ้นหรือบุคคลภายนอกทั่วไป

2.  ผลการดำเนินงาน

    1.  ภาพรวมของผลการดำเนินงานที่ผ่านมา

ในปี 2546 บริษัทฯมีรายได้รวม 1,084.97 ล้านบาท เปรียบเทียบกับปีก่อนเพิ่มขึ้น 98.09
ล้านบาท มีอัตราการเติบโต 9.94% ค่าใช้จ่ายรวมมีจำนวน 981.01 ล้านบาท เพิ่มขึ้นจากปีก่อน
102.09 ล้านบาท เติบโตในอัตรา 11.62% หลังจากหักภาษีเงินได้นิติบุคคลแล้ว มีกำไรสุทธิ
76.23 ล้านบาท ลดลงจากปีก่อน 2.36 ล้านบาท เทียบเท่า 3.00%

หลังจากที่ได้ปรับเปลี่ยนรัฐบาลชุดใหม่ตั้งแต่ปี 2544 สภาวะเศรษฐกิจเริ่มปรับตัวในทิศทางที่ดีขึ้น
หลายๆ ภาคธุรกิจได้เริ่มฟื้นตัวและมีผลประกอบการที่มีผลกำไร ในปีที่ผ่านมา หลายภาคอุตสาหกรรม
มีการเติบโตอย่างต่อเนื่อง โดยเฉพาะอุตสาหกรรมยานยนต์ อสังหาริมทรัพย์
รวมทั้งตลาดหุ้นที่ดัชนีปรับตัวเพิ่มขึ้นมาอย่างมาก และจากการที่สภาพเศรษฐกิจเริ่มมีแนวโน้มดีขึ้น
ก่อให้เกิดการขยายการลงทุนที่เพิ่มมากขึ้น มีคู่ค้าและคู่แข่งขันรายใหม่เกิดขึ้นมากมาย
สภาพตลาดจึงเต็มไปด้วยการแข่งขันกันอย่างรุนแรง อย่างไรก็ดี บริษัทฯ
ก็ยังรักษาส่วนแบ่งการตลาดไว้ได้ โดยได้เพิ่มงบการตลาดมากขึ้น เป็นเหตุให้มีกำไรลดลง
นอกจากที่กล่าวมาแล้วยังมีปัจจัยอื่นๆ ที่ช่วยผลักดันและส่งเสริมให้มียอดขายที่เพิ่มขึ้น อาทิเช่น

1.  การดำเนินนโยบายต่อเนื่องจากปีก่อนๆ
    ของภาครัฐที่ยังคงมุ่งเน้นการกระตุ้นเศรษฐกิจในระดับรากหญ้าผ่านโครงการต่างๆ
    รวมถึงโครงการเอื้ออาทรที่เกิดขึ้นในปีนี้
    ควบคู่กับการดำเนินนโยบายทางสังคมในการปราบปรามการค้ายาเสพติดและผู้มีอิทธิพลอย่างเด็ดขาด
    นอกจากนี้ยังดำเนินนโยบายการเงินแบบผ่อนคลายโดยยืนอัตราดอกเบี้ยต่ำ
    และมาตรการภาษีที่เพิ่มวงเงินการหักลดหย่อนค่าใช้จ่าย
    เหล่านี้ล้วนมีผลต่อการสร้างความเชื่อมั่น การเพิ่มรายได้ ลดค่าใช้จ่าย ลดอัตราการว่างงาน
    ก่อให้เกิดกำลังซื้อและการบริโภคมากขึ้น

2.  จากปัจจัยสภาพตลาดโดยรวมที่มีการแข่งขันกันอย่างรุนแรง
    ส่งผลให้บริษัทฯต้องดำเนินนโยบายทางการตลาดในเชิงรุก
    เพื่อรักษากลุ่มลูกค้าเก่าและขยายฐานลูกค้าใหม่
    โดยมุ่งเน้นคุณภาพสินค้าและการบริการที่เป็นเลิศ เพิ่มช่องทางการขาย
    ขยายตัวแทนจำหน่ายและกระจายสินค้าอย่างทั่วถึงรวดเร็ว
    ตลอดจนจัดกิจกรรมทางการตลาดอย่างต่อเนื่อง

3.  เพื่อตอบสนองความต้องการของผู้บริโภคให้มากขึ้น ได้มีการเพิ่มสินค้าใหม่ที่มีคุณภาพ
    และเพิ่มการบริการให้มีความหลากหลายตามกระแสของตลาด

4.  ด้วยการบริหารจัดการแบบกระจายอำนาจ
    และยังได้มุ่งเน้นการพัฒนาบุคลากรในทุกระดับอย่างต่อเนื่อง ตลอดจนส่งเสริม
    สนับสนุนให้เป็นเป็นองค์การแห่งการเรียนรู้ ส่งผลให้พนักงานมีขีดความสามารถที่เพิ่มสูงขึ้น
    สามารถนำมาสนองตอบต่อความต้องการของผู้บริโภคได้อย่างสูงสุด
    จนเป็นที่ยอมรับทั้งในคุณภาพสินค้าและบริการ

5.  อัตราเงินเฟ้อที่ทรงตัวอยู่ในระดับต่ำ จึงมีผลกระทบน้อยต่อค่าครองชีพของประชาชนทั่วไป
    สำหรับความผันผวนของค่าเงินบาทอยู่ในเกณฑ์เคลื่อนไหวในช่วงแคบ
    จึงไม่เป็นปัจจัยส่งผลกระทบต่อต้นทุนวัตถุดิบและสินค้าสำเร็จรูปที่นำเข้าจากต่างประเทศ

2.  ผลการดำเนินงานที่ผ่านของแต่ละสายผลิตภัณฑ์

    1.  รายได้จากการขายหรือบริการ

ในปี 2546 บริษัทฯมีรายได้จากการขายรวม 1,079.05 ล้านบาท เพิ่มขึ้นจากปีก่อน 9.90% โดยมี
2 สายผลิตภัณฑ์หลักและมียอดขาย ดังนี้

1.  ผลิตภัณฑ์เครื่องสำอาง

มียอดขาย 936.09 ล้านบาท เทียบสัดส่วนเป็น 86.75% ของยอดขายรวม
เปรียบเทียบกับปีก่อนมีอัตราการเติบโต 10.97% โดยเป็นการเพิ่มขึ้นของปริมาณการขาย
จากการขยายสายผลิตภัณฑ์ที่ตรงกับความต้องการของลูกค้า
และการจัดกิจกรรมส่งเสริมการขายอย่างต่อเนื่อง

2.  ผลิตภัณฑ์เครื่องนุ่งห่ม

มียอดขาย 142.96 ล้านบาท เทียบสัดส่วนเป็น 13.25% ของยอดขายรวม
เปรียบเทียบกับปีก่อนมีอัตราการเติบโต 6.21%
เนื่องจากออกแบบผลิตภัณฑ์ได้ตรงกับความต้องการของผู้บริโภค
และเข้าร่วมกิจกรรมทางการตลาดกับทางร้านค้าอย่างต่อเนื่อง

2.  รายได้อื่น

รายได้ซึ่งไม่ได้เกิดจากการดำเนินงานตามปกติมี 5.92 ล้านบาท เพิ่มขึ้นจากปีก่อน 0.87 ล้านบาท
คิดเป็น 17.28% เกิดจากรายการหลักของเงินปันผลและดอกเบี้ยรับ

3.  ต้นทุนขายและค่าใช้จ่าย

ในปี 2546 ที่ผ่านมา ต้นทุนสินค้าขาย มีสัดส่วนเพิ่มขึ้นจากปีก่อน 0.62%
เนื่องมาจากการใช้กลยุทธ์ทางด้านราคา ส่วนค่าใช้จ่ายในการขายและบริหาร
มีสัดส่วนสูงขึ้นจากปีก่อน 0.98% ตามสภาวะการแข่งขันที่รุนแรงมากขึ้น
โดยค่าใช้จ่ายที่มีสัดส่วนสูงสุด 3 อันดับแรกประกอบด้วย 1) เงินเดือนค่าจ้างและสวัสดิการ 2)
โฆษณาและส่งเสริมการขาย 3) รางวัลการขาย ซึ่งรวมกันเท่ากับ 77.40%
ของค่าใช้จ่ายในการขายและบริหาร

จากสภาพอัตราดอกเบี้ยที่ยังคงลดลงอย่างต่อเนื่อง
ประกอบกับการหมุนเวียนของสภาพคล่องยังอยู่ในระดับที่ดี จึงทำให้เงินกู้ยืมยังคงลดลง
มีผลให้ในปีนี้มีดอกเบี้ยจ่ายเพียง 0.82 ล้านบาท ลดลงจากปีก่อน 69.69%

4.  กำไร

เมื่อนำรายได้จากการขายหักลบกับต้นทุนสินค้าขาย ค่าใช้จ่ายในการขายและบริหารแล้ว บริษัทฯ
มีกำไรจากการดำเนินงาน 98.86 ล้านบาท ลดลงจากปีก่อนเป็นจำนวน 6.76 ล้านบาท คิดเป็น
6.40% จากเหตุผลที่กล่าวมาแล้วข้างต้น ส่วนรายได้อื่นๆ ในปีนี้มีมูลค่าเพิ่มขึ้นและดอกเบี้ยจ่ายลดลง
จึงมีกำไรก่อนภาษีเงินได้ 103.96 ล้านบาท ลดลงจากปีก่อน 3.71%
และเมื่อหักภาษีเงินได้นิติบุคคลแล้วมีกำไรสุทธิ 76.23 ล้านบาท ลดลงเพียง 2.36 ล้านบาท

ซึ่งหากนำงบกระแสเงินสดจากการดำเนินงานมาเปรียบเทียบมีอัตราส่วน 0.23 เท่าของกำไรสุทธิ
เกิดจากรายการหลักของการเพิ่มขึ้นของสินค้าคงเหลือและการลดลงของเจ้าหนี้การค้า

5.  อัตราผลตอบแทนต่อผู้ถือหุ้น

บริษัทฯ จ่ายเงินปันผลสำหรับปี 2545 เป็นเงิน 30.00 ล้านบาท เทียบเท่า 38.17%
ของกำไรสุทธิในปี 2545
ซึ่งสอดคล้องกับนโยบายการจ่ายเงินปันผลของบริษัทฯที่จ่ายจริงตามผลการดำเนินงานและภาวะเศรษฐกิจ

3.  ผลการดำเนินงานเปรียบเทียบกับประมาณการ

ในปีที่ผ่านมา บริษัทฯ
ไม่ได้แสดงประมาณการผลการดำเนินงานไว้ในแบบแสดงรายการข้อมูลการเสนอขายหลักทรัพย์

3.  ฐานะการเงิน

    1.  สินทรัพย์

        1.  ส่วนประกอบของสินทรัพย์

สินทรัพย์รวม ณ วันที่ 31 ธันวาคม 2546 มีมูลค่า 537.59 ล้านบาท เพิ่มขึ้นจากปีก่อน 16.43
ล้านบาท หรือ 3.15% โดยมีสินทรัพย์หมุนเวียนลดลง 18.00 ล้านบาท
และสินทรัพย์ไม่หมุนเวียนเพิ่มขึ้น 34.43 ล้านบาท

สินทรัพย์หมุนเวียนมีเงินสดและรายการเทียบเท่าเงินสดลดลง 47.69 ล้านบาท
ซึ่งเกิดจากการเพิ่มการลงทุนที่จะสร้างรายได้ในอนาคตข้างหน้าและการลดลงของเงินกู้ยืม
ลูกหนี้การค้าสุทธิ ลดลงเพียงเล็กน้อย ขณะที่สินค้าคงเหลือเพิ่มขึ้น 27.86 ล้านบาท
เป็นผลจากการจัดเตรียมสินค้าไว้รองรับการขายที่จะเพิ่มขึ้นในช่วงเทศกาลปีใหม่และตรุษจีน
ซึ่งอยู่ในช่วงระยะเวลาที่ใกล้ชิดกัน

สินทรัพย์ไม่หมุนเวียนมีเงินลงทุนในตลาดหลักทรัพย์เผื่อขายเพิ่มขึ้น 26.90 ล้านบาท
เกิดจากผลกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน ส่วนที่ดิน
อาคารและอุปกรณ์สุทธิ เพิ่มขึ้น 2.05 ล้านบาท มาจากค่าตกแต่งศูนย์บริการใหม่
การจัดซื้อยานพาหนะเพื่อสนับสนุนกิจกรรมการตลาดที่มากขึ้น
ส่วนสิทธิการเช่าเพิ่มขึ้นเนื่องจากการขยายจุดขายและบริการ

2.  คุณภาพของสินทรัพย์

    1.  สินทรัพย์

  บริษัทฯได้ตั้งค่าเผื่อการด้อยค่าของสินทรัพย์เต็มจำนวน
  สำหรับเงินลงทุนในบริษัทฯที่มีผลประกอบการขาดทุนสะสม

2.  ลูกหนี้

ลูกหนี้การค้าที่มีปัญหาในการชำระหนี้โดยมีอายุเกิน 3 เดือน และเช็คคืนรวมกันทั้งสิ้นจำนวนเงิน
16.41 ล้านบาท มีสัดส่วนเพียง 8.38% เปรียบเทียบกับปีก่อนลดลง 1.00 ล้านบาท และบริษัทฯ
ได้ตั้งค่าเผื่อหนี้สงสัยจะสูญโดยใช้เกณฑ์เดียวกับปีที่ผ่านมา โดยมีจำนวนเงิน 16.94 ล้านบาท
ลดลงจากปีก่อน 0.80 ล้านบาท

ในขณะที่ยอดขายปีนี้เพิ่มขึ้น 9.90% แต่ยอดรวมของลูกหนี้การค้าสุทธิลดลง 0.32%
แสดงให้เห็นว่าประสิทธิภาพในการบริหารสินเชื่อดีขึ้น
เนื่องจากมีการติดตามเร่งรัดการจัดเก็บบัญชีและมาตรการควบคุมสินเชื่อที่มีประสิทธิผล
ในเชิงเปรียบเทียบ ระยะเวลาจัดเก็บหนี้เฉลี่ยลดลงจาก 79 วันในปีก่อนเป็น 71 วันในปีนี้

2.  สภาพคล่อง

    1.  กระแสเงินสด

ในปี 2546 มีเงินสดสุทธิจากกิจกรรมดำเนินงานเป็นจำนวน 17.86 ล้านบาท
เปรียบเทียบกับกำไรจากการดำเนินงาน คิดเป็น 18.06%
เนื่องจากสินค้าคงเหลือที่เพิ่มขึ้นซึ่งจัดเตรียมไว้ขายในต้นปี
และมีเงินสดสุทธิใช้ไปจากกิจกรรมลงทุนทั้งสิ้น 22.28 ล้านบาท
โดยส่วนใหญ่จะเป็นค่าสิทธิการเช่าและการตกแต่งศูนย์บริการความงามเพิ่มเติม
ซึ่งจะมีผลดีต่อภาพลักษณ์ของผลิตภัณฑ์และบริษัทฯเอง

ในระหว่างปี มีการทยอยชำระคืนเงินกู้แก่สถาบันการเงินและจ่ายเงินปันผลสำหรับปี 2545
รวมแล้วเป็นเงินสดสุทธิจากกิจกรรมจัดหาเงินทั้งสิ้น 43.27 ล้านบาท
และเนื่องจากการบริหารการเงินมีประสิทธิภาพที่ดีขึ้น เงินสดคงเหลือ ณ วันสิ้นปีจึงมีเพียง 16.81
ล้านบาท ลดลงจากปีก่อน 47.69 ล้านบาท ซึ่งไม่มีผลกระทบใดๆ ต่อฐานะการเงินของกิจการ

2.  อัตราส่วนสภาพคล่องที่สำคัญ

เมื่อพิจารณาในภาพรวมของระยะเวลาเก็บหนี้ ระยะเวลาขายสินค้า และระยะเวลาชำระหนี้แล้ว
ปรากฏว่า ในปีนี้มีวงจรเงินสด (Cash Cycle) 78 วันเพิ่มขึ้นจากปีก่อน 5 วัน
แต่ก็ไม่มีผลกระทบต่อสภาพคล่องแต่อย่างใด โดยพิจารณาได้จากอัตราส่วนสภาพคล่องเทียบ 1.75
เท่า เพิ่มขึ้นจากปีก่อน 0.27 เท่าและอัตราส่วนสภาพคล่องหมุนเร็วเทียบ 1.00 เท่า
เพิ่มขึ้นจากปีก่อน 0.02 เท่า

3.  ระยะเวลาครบกำหนดของหนี้ระยะสั้นที่มีผลต่อสภาพคล่อง

ณ สิ้นปี 2546 บริษัทฯ มีเงินเบิกเกินบัญชีและเงินกู้ยืมจากสถาบันการเงินเพียง 43.34
ล้านบาทในขณะที่มีมูลค่าสินทรัพย์หมุนเวียนสูงกว่าหนี้สินหมุนเวียนเป็นจำนวนเงินถึง 160.68
ล้านบาท ประกอบกับผลการดำเนินธุรกิจอยู่ในเกณฑ์ดี มีอัตราการเติบโตอย่างต่อเนื่อง
จึงไม่น่าจะมีผลกระทบในเรื่องการชำระหนี้ดังกล่าว

3.  รายจ่ายลงทุน

ในปีที่ผ่านมา บริษัทฯได้เซ็นสัญญาการเช่าพื้นที่ เพื่อเปิดร้านต้นแบบภายในอาคารศูนย์การค้าใหม่
“สยามพารากอน” ซึ่งจะเป็นศูนย์รวมแห่งแฟชั่นและวิถีชีวิตใหม่ ตั้งอยู่ใจกลางกรุงเทพมหานคร
แหล่งจับจ่ายของคนทันสมัยและชาวต่างชาติ

เมื่อพิจารณาผลการศึกษาโครงการปรับเปลี่ยนคอมพิวเตอร์ระบบใหม่และประโยชน์ที่คาดว่าจะได้รับ
คณะกรรมการบริษัทฯ จึงได้อนุมัติให้ดำเนินการติดตั้งระบบงาน SAP R/3
โดยจะเริ่มโครงการในต้นปี 2547

4.  แหล่งที่มาของเงินทุน

    1.  ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้น (Debt to Equity) เทียบ 0.72 เท่า ปรับลดลงจากปีก่อน
0.42 เท่า และอัตราส่วนความสามารถชำระดอกเบี้ย (Interest Coverage) เทียบได้
127.87 เท่า ปรับเพิ่มขึ้นจากปีก่อนถึง 86.94 เท่า
ซึ่งทั้งสองตัวชี้วัดสามารถยืนยันได้ว่าโครงสร้างเงินทุนปัจจุบันมีความเหมาะสมดีมาก

2.  ส่วนของผู้ถือหุ้น

สิ้นปี 2546 ส่วนของผู้ถือหุ้นมีมูลค่า 311.78 ล้านบาท เพิ่มขึ้นจากปีก่อน 68.13
ล้านบาทหรือเทียบเท่า 27.96% โดยเป็นการเพิ่มขึ้นจากกำไรสุทธิประจำปี 76.23
ล้านบาทและผลกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน 21.90 ล้านบาท
หักลดด้วยการจ่ายเงินปันผลสำหรับปี 2545 จำนวน 30.00 ล้านบาท

3.  หนี้สิน

บริษัทฯมีเงินเบิกเกินบัญชีและเงินกู้ยืมระยะสั้นทั้งหมด 43.34 ล้านบาท คิดเป็น 19.19%
ของหนี้สินรวมหรือเพียง 8.06% ของสินทรัพย์รวม
ซึ่งเป็นหนี้สินในสกุลเงินต่างประเทศเมื่อคิดเป็นเงินบาทแล้วมีเพียง 3.73 ล้านบาท
จึงมีความเสี่ยงจากความผันผวนของอัตราแลกเปลี่ยนอย่างไม่มีนัยสำคัญ

และจากนโยบายภาครัฐที่ยังคงอัตราดอกเบี้ยต่ำเพื่อกระตุ้นเศรษฐกิจ
จึงไม่มีความเสี่ยงในด้านอัตราดอกเบี้ยแต่อย่างใด นอกจากนี้อัตราส่วนความสามารถชำระดอกเบี้ย
ที่มีค่าถึง 127.87 เท่า สะท้อนให้เห็นว่าไม่มีปัญหาในการชำระดอกเบี้ย

4.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

นับตั้งแต่ได้รัฐบาลชุดใหม่เข้ามาบริหารประเทศในปี 2544 เป็นต้นมา
กระแสความเชื่อมั่นของผู้บริโภคและธุรกิจเริ่มมีแนวโน้มที่ดีขึ้นอย่างต่อเนื่อง ดัชนีชี้วัดสภาวะต่างๆ
ภายในประเทศเริ่มปรับตัวไปในแนวทางที่เพิ่มขึ้น
แต่ก็มีเสียงวิจารณ์จากนักวิชาการบางท่านที่แสดงความเป็นห่วงถึงการดำเนินนโยบายต่างๆ
ของทางการนั้น จะเอื้อให้เศรษฐกิจในประเทศมีการฟื้นตัวอย่างแข็งแกร่งจริงหรือไม่
ซึ่งเมื่อมองโดยรวมแล้วมีเพียงกิจกรรมการบริโภคเท่านั้นที่ขยายตัวอย่างชัดเจน
ภาคการผลิตและการลงทุนยังเป็นจุดที่น่าห่วง

อย่างไรก็ดี บริษัทฯ ยังคงดำเนินธุรกิจด้วยความระมัดระวัง บนฐานแห่งความไม่ประมาท
มุ่งมั่นพัฒนาสินค้าอย่างต่อเนื่องเพื่อให้ตรงกับความต้องการของลูกค้า
พัฒนาศักยภาพของบุคลากรให้มีประสิทธิภาพมากยิ่งขึ้น
รวมทั้งสร้างความตื่นตัวในองค์กรอยู่ตลอดเวลา
และปรับปรุงระบบสารสนเทศเพื่อการวางแผนควบคู่กับการสร้างสัญญาณเตือนภัยต่างๆ